Target จะต้องใช้จำนวนเงินกว่ากี่พันล้านดอลลาร์ในการปรับปรุงร้านค้ากว่า 600 แห่ง และสร้างเครือข่ายสำหรับร้านค้าขนาดเล็ก
ดีลใหญ่ที่ Amazon เข้าซื้อ Whole Foods ในราคา 14,000 ล้านดอลลาร์นั้นถือว่าสั่นสะเทือนวงการค้าปลีกสหรัฐฯ อย่างมาก และเป็นที่จับตาว่าค้าปลีกรายใหญ่ของสหรัฐฯ รายอื่นจะทำอย่างไร ล่าสุด Brian Cornell ซีอีโอของ Target ยักษ์ใหญ่ค้าปลีกอีกรายของสหรัฐฯ ก็ได้ออกมาให้สัมภาษณ์กับประเด็นดังกล่าวแล้ว  Cornell เผยว่า Target มีแผนระยะยาว 3 ปี โดยจะต้องใช้จำนวนเงินกว่า 7 พันล้านดอลลาร์ในการปรับปรุงร้านค้ากว่า 600 แห่ง และสร้างเครือข่ายสำหรับร้านค้าขนาดเล็ก ซึ่งเขาเชื่อมั่นว่าการลงทุนครั้งใหญ่นี้จะช่วยให้ยอดขายสินค้าของ Target ที่กำลังลดลงและซบเซากลับมาดีขึ้นได้อีกครั้ง นอกจากนี้ Cornell ยังกล่าวเพิ่มเติมว่า Target ตัดสินใจที่จะเล่นเกมในระยะยาว และได้วางแผน Target ของวันพรุ่งนี้เอาไว้แล้ว ซึ่งข่าวการเข้าซื้อ Whole Foods ของ Amazon นั้น Cornell เห็นว่าสิ่งนี้เป็นการระบุได้ว่ายุทธศาสตร์ของ Target นั้นถูกต้องแล้ว คือร้านค้าที่เป็นตัวตนก็ยังคงต้องมีอยู่ แม้จะเป็น Amazon ก็ตามที การให้ลูกค้าได้จับต้องสินค้าจริง ๆ นั้นยังถือว่าสำคัญ และความใกล้ชิดกับลูกค้าก็ถือเป็นเรื่องสำคัญเช่นเดียวกัน สำหรับแผนการระยะยาวของ Target จะมีค่าใช้จ่ายสูงมากในช่วงสามปี แต่ Cornell เชื่อมั่นว่า Target จะเป็นหนึ่งในผู้ชนะของกลุ่มค้าปลีกในอนาคต ในขณะที่ทุกวันนี้คนอื่นต่างปิดร้าน, ลดค่าใช้จ่าย และพยายามประหยัดเงินเพื่อไตรมาสหน้า Target จะลงทุนเพื่ออนาคต
Target มีแผนระยะยาว 3 ปี โดยจะต้องใช้จำนวนเงินกว่า 7 พันล้านดอลลาร์ในการปรับปรุงร้านค้ากว่า 600 แห่ง และสร้างเครือข่ายสำหรับร้านค้าขนาดเล็ก ซึ่งการลงทุนครั้งใหญ่นี้ จะช่วยให้ยอดขายสินค้าของ Target ที่กำลังลดลงและซบเซากลับมาดีขึ้นได้อีกครั้ง